open-index/open-wikipedia-markdown huggingface dataset:
Stromatopelma calceatum

**Stromatopelma calceatum** (často nesprávne *Stromatopelma calceata*) je stromový druh vtáčkara, pochádzajúci z Afriky (Benin, Ghana, Kamerun, Libéria, Niger, Nigéria, Pobrežie Slonoviny, Sierra Leone a Togo. Vedecky ho popísal Favricius v roku 1793.

## Vzhľad
Samička má základné sfarbenie hrdzavohnedé, končatiny, hlavohruď a zadoček čierno - hrdzavo - hnedo vzorkovaný, priehlavok a záčlánková noha sú nápadné čiernou škvrnou. Samček je drobnejší, ale viac ochlpený. Meria 5 cm (rozpätie končatín je 13 cm) a váži ? g. 

## Oblasť výskytu a spôsob života
Žije v juhovýchodnej Afrike. Je obyvateľom lesov. Žije v rozvetvených listoch paliem. 

## Chov
Terárium (30x25x30) pre stromové druhy, ale pritom medzi typicky stromové druhy pavúkov nepatrí, ako úkryt poslúži v hornej časti terária zakrútený kúsok kôry. Podklad hrabanka, udržovať stále vlhkú. Ako krmivo poslúžia cvrčky a šváby. 

## Ochrana
Bráni sa útokom a jedovatým uhryznutím, používa pri úteku krátke skoky, pri zatmení sa často vydáva do okolia.

Kategória:Vtáčkarovité
Maringá

**Maringá** je mesto a obec (município) v južnej Brazílii v štáte Paraná.

Maringá je mesto v južnej Brazílii, založené 10. mája 1947. Je to tretie najväčšie mesto štátu Paraná. Podľa sčítania v roku 2010 má mesto 357 117, v metropolitnej oblasti mesta žije 612 617 obyvateľov. Je to regionálne centrum obchodu, služieb, poľnohospodárstva a vzdelávania. Spolu s mestami Sarandi, Paiçandu a Marialva tvorí aglomeráciu *Região Metropolitana de Maringá*, ktorá bola oficiálne ustanovená v roku 2004.

## Ekonomika
Priemyselný sektor má v meste viaceré odvetvia, strojárstvo, poľnohospodárstvo, textil. Priemysel zatiaľ vo význame neprevýšil poľnohospodárstvo, ale jeho význam rastie. V meste sú veľké spoločnosti, ako Cocamar, Coca-Cola, Noma, ktoré majú svoje pobočky aj v priľahlých mestách. kovoobrábací priemysel zásobuje rozsiahlou škálou výrobkov celú krajinu a časť výroby vyváža.

Mesto je strediskom módy na juhu krajiny. Nachádza sa tu najväčšie veľkoobchodné centrum (mall) v Latinskej Amerike, Mercosul. Sídli tu tiež významná softvérová firma APL.

Mesto disponuje letiskom Sílvio Name Júnior Regional Airport.

## Referencie

## Iné projekty

## Externé odkazy
* Oficiálna stránka mesta 

## Zdroj

Kategória:Mestá v Brazílii
Kategória:Paraná
Ponta Grossa

**Ponta Grossa** je mesto a obec (município) vo južnej Brazílii v štáte Paraná. S počtom obyvateľstva 315 000 je to štvrté najväčšie mesto tohto brazílskeho štátu. 

Je to druhé najdôležitejšie priemyselné stredisko štátu Paraná, hneď po Curitibe. Ponta Grossa je tiež známe pod menom *Princesa dos Campos* /princezná polí/. Mesto je sídlom rovnomennej univerzity. 

## Park
Ponta Grossa je tiež domovom "*Parque Estadual da Vila Velha*" (park starého mesta), ktorý je zložený zo skalných formácií, formovaných milióny rokov. Každá formácia má svoje vlastné meno v závislosti od toho, na ktorý objekt, či zviera sa podobá.

## Priemysel
Približne 16 km od mesta je rozsiahly priemyselný komplex Ciro Martins. Okrem Curitiby je najväčší v štáte. V komplexe majú svoje priestory firmy zvučného mena. Mesto má priemyselné odvetvia v nasledovných oblastiach: ťažba mastenca, spracovanie poľnohospodárskych produktov (najmä spracovanie sóje, čo prinieslo mestu titul Svetové hlavné mesto sójových bôbov), drevospracujúci, potravinársky, textilný.

Mesto je tiež nazývané ako hlavné mesto kamiónov, služby pre nákladné autá sú rozsiahle a diverzifikované, nachádzajú sa na uliciach Souza Naves, President Kennedy a PR 151. Mesto disponuje rozsiahlou sieťou supermarketov.

## Ranking mesta
Mesto je jedným z najbohatších v štáte Paraná, ale, paradoxne, má deficity v infraštruktúre. 

Maringá má napríklad podobný počet obyvateľov, ale viac vodovodných a kanalizačných prípojok, viac chodníkov a menší počet obyvateľov žijúcich pod hranicou chudoby. 

## Referencie

## Iné projekty

## Externé odkazy
* Oficiálna stránka mesta

## Zdroj

Kategória:Mestá v Brazílii

Kategória:Paraná
São José dos Pinhais

**São José dos Pinhais** je brazílske mesto a obec v štáte Paraná. Je súčasťou aglomerácie  Curitiby, piatej najväčšej aglomerácii v Brazílii.

Vznik obce je datovaný do roku 1852, v roku 1897 obec obdržala práva mesta.

São José dos Pinhais je druhé najväčšie mesto aglomerácie, obyvateľstvo rástlo rýchlo v krátkom čase, v roku 2000 približne 196 000 obyvateľov, v roku 2010 viac ako 260 000.

Je tretím najväčším strediskom brazílskeho automobilového priemyslu, v meste sú závody firiem Volkswagen, Audi, Nissan a Renault. Je tu tiež medzinárodné letisko Afonso Pena International Airport, hlavné letisko štátu Paraná.

## Zdroj a referencie

## Iné projekty

## Externé odkazy
* Oficiálna stránka mesta 

Kategória:Mestá v Brazílii
Kategória:Paraná
Colombo (Paraná)

**Colombo** je mesto a obec (município) v južnej Brazílii v štáte Paraná. Je súčasťou aglomerácie Curitiby a je jej tretím najväčším mestom.

V meste sa nachádza silná komunita taliansky hovoriacich obyvateľov. V meste je ťažobný a poľnohospodársky priemysel, konkrétne ťažba vápenca. V následnej výrobe stavebného materiálu /vápna/ je jeden z najväčších výrobcov v štáte Paraná. Väčší význam začína nadobúdať produkcia vína. Mimo mestského obvodu, pri diaľnici BR-116, je Country Club Santa Monica, s rozlohu viac ako 72 akrov bol kedysi známy ako "najväčší klub v Latinskej Amerike. " 

## Zdroj a referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Paraná
Cascavel (Paraná)

**Cascavel** je mesto a obec (município) v južnej Brazílii v štáte Paraná. Mesto sa nachádza 504 km na západ od hlavného mesta Curitiba, 605 km na západ od prístavu Paranaguá, 140 km od "trojuholníka" 3 hraníc (Paraguaj, Argentína a Brazília).

Bolo založené v roku 1928. 26 % všetkej rastlinnej produkcie štátu Paraná sa spracováva tu. Mesto má jedno z najmodernejších lekárskych zariadení v štáte Paraná. Počet obyvateľov je 296 975.

## Referencie

## Iné projekty

## Externé odkazy
* Oficiálna stránka

Kategória:Mestá v Brazílii
Kategória:Paraná
Byvol

**Byvol**  je slovenský názov rodov:
*Bubalus (vrátane Anoa)
*Syncerus (zahŕňajúci jediný recentným druh byvol africký)
Škoda 18Tr

**Škoda 18Tr** bol návrh kĺbového trolejbusu, ktorý mal byť vyrábaný v rámci projektu unifikácie vozidiel MHD. Bol odvodený z typu 17Tr. Navrhnutý bol v roku 1985 a výroba prototypov sa mala uskutočniť v roku 1989, avšak unifikácia bola zastavená.

Kategória:Trolejbusy Škoda
Infekcia enteropatogénnymi Escherichia coli

**Infekcia enteropatogénnymi Escherichia coli** je príčinou hnačiek novorodencov. Novorodenec trpí vodnatými hnačkami, ktoré rýchlo vedú k jeho dehydratácii (odvodneniu). Bez liečby môže infekcia skončiť aj smrťou. Sú veľkým problémom a jednou z príčin vysokej mortality novorodencov v rozvojových krajinách, vo vyspelých krajinách sa vyskytujú sporadicky. 

Enteropatogénne kmene E.coli nevyvolávajú infekcie u väčších detí a dospelých. Nebola u nich dokázaná tvorba enterotoxínov. Väzbou na enterocyty poškodzujú sliznicu tenkého čreva.

Liečba je antibiotická, s dôrazom na stabilizáciu vnútorného prostredia (rehydratácia).

## Zdroj
*

Kategória:A04 Iné bakteriálne črevné infekcie
Kategória:Črevné infekčné choroby
Novorodenec

thumb|Novorodenec tesne po narodení.
**Novorodenec** je termín používaný pre práve narodené dieťa. Ako novorodenec sa dieťa označuje počas prvého mesiaca svojho života (od okamihu narodenia až po koniec 28. dňa). Toto obdobie je špecifické najmä adaptáciou novonarodeného dieťaťa na podmienky vonkajšieho prostredia. Vyznačuje sa špecifickými problémami a chorobami, ktorým sa venuje medicínsky odbor neonatológia. Medzi najčastejšie fyziologické javy v tomto období patrí novorodenecká žltačka.

## Referencie

## Iné projekty

Kategória:Pediatria
Kategória:Ontogenéza človeka
Enterocyt

**Enterocyt** je cylindrická bunka, ktorá tvorí jednoradový cylindrický epitel vystieľajúci dutinu tenkého čreva. Plazmatická membrána enterocytu tvorí drobné mikroklky, ktoré výrazne zväčšujú resorbčný povrch bunky. Hlavnou funkciou enterocytov je vstrebávanie látok z tenkého čreva.

## Zdroj
*

Kategória:Histológia
Bubalus

**Bubalus** (po slovensky **byvol**) je rod z čeľade turovité.

## Systematika
rod Bubalus:
*?†Bubalus brevicornis
*?†Bubalus guzhensis
*?†Bubalus palaeokerabau
*?†Bubalus platyceros
*?†Bubalus sivalensis
*?†Bubalus teilhardi
*?†Bubalus tingi
*?†Bubalus triangulatus
*?†Bubalus wansijocki
*?†Bubalus youngi
*"skupina"/podrod Bubalus:
**†Bubalus murrensis 
**†Bubalus palaeindicus
**†byvol čínsky (Bubalus mephistopheles)
**†Bubalus cebuensis
**byvol vodný/byvol arni (Bubalus arnee) - vrátane domácej formy
**byvol tamarau (Bubalus mindorensis)
*"skupina"/podrod Anoa:
**byvol nížinný/anoa nížinný/anoa (v užšom zmysle) (Bubalus depressicornis)
**byvol horský/anoa horský (Bubalus quarlesi)

## Externé odkazy
*http://vertebrates.si.edu/msw/mswCFApp/msw/taxon_browser.cfm?msw_id=13092
*http://paleodb.org/cgi-bin/bridge.pl?a=home 
*http://www.helsinki.fi/~mhaaramo/metazoa/deuterostoma/chordata/synapsida/eutheria/artiodactyla/bovioidea/bovini.html

Kategória:Turovité
Suzukaze (torpédoborec)

***Suzukaze*** () bol desiaty a posledný torpédoborec triedy ''Širacuju'' imperiálneho loďstva počas druhej svetovej vojny.

Na začiatku druhej svetovej vojny podporoval japonskú inváziu na Filipíny. Dňa 4. februára 1942 bol torpédovaný ponorkou USS ''Sculpin''. Do služby sa vrátil až v júli 1942 a potom sa zapojil do bojov v južnom Pacifiku. Počas bojov o Guadalcanal sa zúčastnil niekoľko tokijských expresov a delostreleckých prepadov. V bitke pri východných Šalamúnoch eskortoval konvoj s posilami pre Guadalcanal. Zúčastnil sa tiež námornej bitky pri Guadalcanale, bitky pri Tassafaronge a bitky v zálive Kula. Dňa 25. januára 1944 bol na ceste z Truku na Eniwetok torpédovaný a potopený ponorkou USS ''Skipjack''.

## Popis
*Suzukaze*, takisto ako celá trieda *Širacuju*, vychádzal z podtriedy *Ariake* predchádzajúcej triedy ''Hacuharu''.

V novembri 1943 došlo pravdepodobne k demontáži 127mm delovej veže č. 2 na korme a uvolnené miesto bolo využité k inštalácii dvoch trojhlavňových 25mm kompletov.

## Služba
Pri sprievode konvoja z Truku na Eniwetok bol *Suzukaze* 25. januára 1944 torpédovaný ponorkou USS ''Skipjack'' na pozícii . Jeho potopenie prežilo len 22 mužov, ktorých zachránil sprievodný stíhač ponoriek č. 33.

Dňa 10. marca 1944 bol *Suzukaze* vyškrtnutý zo zoznamu lodí japonského cisárskeho námorníctva.

## Literatúra
* 図解 日本の駆逐艦 (Mechanism of Japanese Destroyers). [s.l.] : 光人社, 1999. (図解・軍艦シリーズ; sv. 4.)
* 駆逐艦 初春型・白露型・朝潮型・陽炎型・夕雲型・島風. [s.l.] : 光人社, 1997. (日本海軍艦艇写真集)

## Zdroj

Kategória:Trieda Širacuju
Kategória:Japonské torpédoborce
Guarapuava

**Guarapuava** je mesto a obec (município) v južnej Brazílii, v strednej časti štátu Paraná. Je to rozlohou najväčšia obec v tomto brazílskom štáte. Leží na náhornej plošine.

Oblasť bola objavená Portugalcami v roku 1770, samotné mesto bolo založené v roku 1810. Priemerná nadmorská výška je 943 m. Obec sa stala mestom v roku 1871. Je to dôležitá oblasť pestovania zemiakov, pestuje sa tu aj kukurica a sója. Priemysel má 35% podiel na HDP, zvlášť papierenský a drevospracujúci. Chemický a spracovateľský priemysel majú tiež dôležité postavenie. Podiel služieb na HDP obce je 47 percent a stále rastie.

V meste sa nachádza letisko *Tancredo Thomas de Farias*.

## Referencie a zdroje

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Paraná
Seiiči Itó

**Seiiči Itó** (jap.: 伊藤 整一, Itó Seiiči, * 26. júl 1890  † 7. apríl 1945) bol japonský admirál a koncom druhej svetovej vojny tiež veliteľom 2. loďstva japonského cisárskeho námorníctva.

Veliteľom 2. loďstva sa ako viceadmirál stal v decembri 1944 a z tejto pozície velil v apríli 1945 poslednej veľkej ofenzíve japonského námorníctva celého konfliktu, operácii ''Ten-Go''. Viedol zväz skladajúci sa z obrej bojovej lode ''Jamato'', ľahkého krížniku ''Jahagi'' a 8 torpédoborcov k útoku na americké sily na Okinave. Ale už počas cesty k Okinave bol jeho zväz napadnutý lietadlami z amerických lietadlových lodí a pri ich náletoch sa 7. apríla 1945 potopila *Jamato*, *Jahagi* a 4 torpédoborce. Viceadmirál Itó zahynul na palube lode *Jamato* spolu s ďalšími 2497 mužmi. Následne bol Itó posmrtne povýšený do hodnosti admirála.

Kategória:Japonské vojenské osobnosti
Kategória:Japonské osobnosti druhej svetovej vojny
Stafford

thumb|Centrum mesta

**Stafford** je anglické mesto v grófstve Staffordshire a je jeho administratívnym centrom. Žije tu 63 681 obyvateľov (2001).

## Pamiatky
V meste sa nachádza Ancient High House, najväčší a pravdepodobne i najstarší hrazdený dom v Anglicku a zrúcanina hradu.

## Ekonomika
Od roku 1903 v Stafforde vyrábajú elektrické zariadenia, najmä transformátory pre elektrárne, ktoré sa vyvážajú do celého sveta.

## Osobnosti mesta
* Anthony Gardner (* 1980), futbalista

## Partnerské mestá
*  Belfort, Francúzsko, 1999
*  Dreieich, Nemecko, 1981
*  Tarragona, Španielsko, 1990 

## Iné projekty

## Odkazy
* Oficiálna stránka 

## Zdroj

Kategória:Mestá v Anglicku
Paranaguá

**Paranaguá** je mesto a obec (município) v južnej Brazílii v štáte Paraná. Je to najstaršie mesto štátu, založené v roku 1648 pod menom *Vila de Nossa Senhora do Rosário de Paranaguá*. Nachádza sa v zálive rovnakého mena na pobreží Atlantického oceánu. Mesto je známe moderným prístavom, keďže je v podstate prístavom hlavného mesta Curitiba. Starý prístav je objektom záujmu turistov.

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Paraná
Pinhais

**Pinhais** je mesto a obec (município) v južnej Brazílii v štáte Paraná. Je súčasťou aglomerácie hlavného mesta štátu Curitiba. Jadrom mesta bola pôvodne osada pri železničnej stanici. Mesto sa stalo obcou (município) v roku 1992. Nachádza sa tu pretekársky okruh Autódromo Internacional de Curitiba.

## Autódromo Internacional de Curitiba
Je hostiteľom významných medzinárodných podujatí, napríklad World Touring Car Championship, TC2000, Formula Truck a Stock Car Brasil. Má dĺžku 3,7 km a 11 zatáčok. Okruh má niekoľko prevýšení, čo nie je celkom typické pre okruhy podobného druhu vo svete. 

## Referencie

## Iné projekty

## Externé odkazy
* Oficiálna stránka mesta
* Stránka pretekárskeho okruhu 

Kategória:Mestá v Brazílii
Kategória:Paraná
Almirante Tamandaré

**Almirante Tamandaré** je mesto a obec (município) v južnej Brazílii v štáte Paraná. Mesto leží na sever od Curitiby a patrí do jej aglomeračného zázemia.

Mesto bolo založené v roku 1947. Je pomenované po národnom hrdinovi Brazílie, patrónovi námorníctva, Joachim Marques Lisboa, ktorý za svoje zásluhy aj vo vojne za nezávislosť Brazílie, bol povýšený do šľachtického stavu (Almirante Tamandaré znamená admirál z Tamandaré).

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Paraná
Toledo (Paraná)

**Toledo** je mesto a obec (município) v južnej Brazílii v západnej časti štátu Paraná. Susedí s územím obce a mesta Cascavel.

Západná časť štátu Paraná bola kolonizovaná len v poslednej dobe a prví osadníci dorazili do Toleda v roku 1946. Mesto bolo oficiálne ustanovené v roku 1951. Výrazná urbanizácia mesta nastala v šesťdesiatych a sedemdesiatych rokoch. Farmárstvo a spracovateľské odvetvie je dôležité pre mesto a jeho okolie. Každý rok sa tu koná *Festa Nacional do Porco no Rolete* (Festival grilovania bravčového). Každoročne ho navštívi viac ako štyridsaťtisíc návštevníkov.

## Referencie a zdroje

## Iné projekty

## Externé odkazy
* Oficiálna stránka mesta 

Kategória:Mestá v Brazílii
Kategória:Paraná
Campo Mourão

**Campo Mourão** je mesto a obec (município) v južnej Brazílii v štáte Paraná. Mesto a okolie je zamerané na poľnohospodárstvo a spracovanie jeho plodov, najmä sóje a kukurice a je tiež sídlom najväčšieho družstevného podniku v Brazílii, Coamo. V posledných rokoch mesto pritiahlo veľké spoločnosti, napríklad Self Adhesive Colacril Paraná Ltda (najväčší podnik na výrobu lepidiel v Latinskej Amerike) a VRI Frangobras.

Mesto je významnou dopravnou križovatkou, prechádza ním cesta do Foz do Iguaçu, východiskového miesta k vodopádom Iguaçu, hlavnej turistickej atrakcii štátu ako aj cesta k hraniciam Argentíny a Paraguaja. 

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Paraná
Majstrovstvá Európy v pozemnom hokeji 2011

**Majstrovstvá Európy v pozemnom hokeji 2011** boli 13. majstrovstvá Európy v pozemnom hokeji. Bolo to najvyššie kontinentálne podujatie EHF v pozemnom hokeji v roku 2011, ktoré sa konalo za účasti 8 mužských a 8 ženských tímov. Spoločné podujatie mužov a žien sa tak konalo po štvrtý raz, od 20.28. augusta 2011 v Mönchengladbachu, v Nemecku. V Nemecku sa tak konali ME už po tretí raz, keď predtým to bolo v Hannoveri 1978 a Lipsku 2005. Zároveň podujatie slúžilo ako európska kvalifikácia na Olympijské hry 2012 v Londýne, na ktoré mohli postupovať tri najlepšie tímy.

## Štadióny

## Kvalifikované tímy
;Muži 

;Ženy 

## Výsledky
### Muži
#### Základné skupiny
##### Skupina A

##### Skupina B

#### Nadstavbová skupina o 5.8.miesto

#### Play-off
##### Semifinále

##### Stretnutie o 3.miesto

##### Finále

----

### Ženy
#### Základné skupiny
##### Skupina A

##### Skupina B

#### Nadstavbová skupina o 5.8.miesto

#### Play-off
##### Semifinále

##### Stretnutie o 3.miesto

##### Finále

## Konečné poradie

;Muži

;Ženy

## Pozri aj
* Majstrovstvá Európy II. divízie v pozemnom hokeji mužov 2011
* Majstrovstvá Európy II. divízie v pozemnom hokeji žien 2011

## Externé odkazy
* Oficiálna stránka ME 2011 
* Oficiálna stránka Európskej federácie pozemného hokeja 

## Zdroje
* ME 2011 na stránke Európskej federácie pozemného hokeja  
* Mužský a ženský turnaj ME 2011 na stránke todor66.com 

Kategória:Pozemný hokej v 2011
Kategória:Majstrovstvá Európy v pozemnom hokeji
Pozemný hokej
Kategória:2011 v Nemecku
Svetový pohár juniorských klubových tímov v ľadovom hokeji

**Svetový pohár juniorských tímov** je celosvetová súťaž mládežníckych klubových tímov v ľadovom hokeji organizovaná Mládežníckou hokejovou ligou v spolupráci s IIHF. Prvý ročník sa konal v roku 2011 v ruskom Omsku a medzi jeho účastníkmi figuroval aj slovenský juniorský tím Tatranskí Vlci.

## Prehľad medailistov

Kategória:Turnaje v ľadovom hokeji
Kategória:Juniorský ľadový hokej
Kategória:Ľadový hokej v Rusku
Arcturus Mengsk

**Arcturus Mengs** je fiktívna postava zo sveta Starcraftu, ktorý vytvorila spoločnosť Blizzard Entertainment. Pôvodne vodca teroristickej organizácie Sons of Korhal, neskôr vládca tzv. Dominion, ríše ľudí v sektore Koprulu.

Arcturus pomohol Jimovi Raynorovi s evakuáciou obyvateľstva a získal si ho na svoju stranu. Po tom, čo sa rozhodol poslať na smrť Sarah Kerrigan a použiť Zergov na likvidáciu svojich politických nepriateľov, poštval si proti sebe nielen Jima Raynora, ale aj ďalšie dôležité postavy. Arcturus si udržal moc napriek útoku UED (United Earth Directorate), Zergov či Raynor's Raiders, až kým sa jeho najsilnejšia zbraň, propaganda, neobrátila proti nemu. Oslobodil Tychusa Findlaya výmenou za hlavu Sarah Kerrigan. Jeho plán likvidácie bývalej lásky Jima Raynora jeho priateľom však nevyšiel a Tychus bol zabitý Jimom.

Arcturus má syna, Valeriana Mengska, ktorý sa na konci kampane Wings of Liberty otvorene obrátil proti nemu. Jeden z dôvodov konfliktu medzi otcom a synom bola snaha Valeriana byť lepším cisárom ako jeho otec, čo podľa Jima Raynora vôbec nie je ťažké.

Kategória:StarCraft
Kategória:Postavy zo StarCraftu
Kategória:Fiktívne postavy
Toledo (rozlišovacia stránka)

**Toledo** môže byť:

* mesto v Španielsku, pozri Toledo
* provincia v Španielsku, pozri Toledo (provincia)
* mesto v Brazílii, pozri Toledo (Paraná)
* mesto v USA, v štáte Ohio, pozri Toledo (Ohio)

## Pozri aj
*SEAT Toledo
Citroën DS 5

náhľad|DS5 zadná časť
náhľad|Interiér DS5
**Citroën DS5** je automobil vyššej strednej triedy, ktorý vyrábala francúzska automobilka Citroën v rokoch 2011 až po súčasnosť. Vyrábal sa ako hatchback. Model patrí do prémiového radu DS (Diferent Spirit alebo Distinctive Series). DS5 sa stal prvým modelom s hybridným pohonom v ponuke Citroënu. Automobil sa vyrába na platforme PF2, čo je spoločná platforma pre modely Citroën C4 Picasso a Peugeot 3008.

## Vznik
DS5 bol predstavený na šanghajskom autosalóne 18. apríla 2011. Je to tretí model v novom prémiovom rade DS, automobilky Citroën. Dizajnovo je DS5 kombinácia kupé, kombi a sedanu. Štýl vychádza z konceptu C-Sportlounge, ktorý bol predstavený v roku 2005 na frankfurtskom autosalóne.

## Motorizácie

## Hybrid 4
V minulosti Citroën predstavil technológiu hybrid v modeli Citroën C4 WRC HYmotion4 na autosalóne v Paríži v roku 2008. Na trh sa však hybridný model dostal až prostredníctvom modelu DS5 v roku 2012. Prvé vozidlo značky Citroën s hybridným pohonom. Citroën predstavil údaje o spotrebe 3,8L na 100km, emisie na úrovni 99g CO2/km. Výkon motora dosahuje 200 koní v spojení s elektromotorom. Technológia Full hybrid spája systémy motora HDi 160, systému Stop&Start druhej generácie a pokročilou elektronickou kontrolnou jednotkou riadenia spotreby. Automobil ponúka 4 režimy jazdy:
* ZEV - Zero emision vehicle - jazda iba na elektromotor, výdrž batérií postačuje asi na 5 km
* 4x4 - Zapojenie predného naftového a zadného elektromotora pre režim jazdy 4WD
* SPORT-elektromotor sa zapája keď je potrebný pre zrýchlenie a využíva sa tak plných 200k
* AUTO-režim automaticky volí medzi elektromotorom, stop&start a naftovým motorom pre optimalizáciu spotreby

## Úrovne výbavy
* Desing - Audiosystém CD/MP3, USB a Bluetooth, Hliníkové disky 17"
* Style - navyše má možnosti príplatkovej výbavy z ponuky Sport
* Sport - navyše: natáčacie bi-xenónové svetlomety, Head-up display, hliníkové disky 18", navigačný systém, predný a zadný parkovací asistent s kamerou

Príplatková výbava: alarm a superzamykanie, AFIL systém sledovania pruhov, HiFi sústava Denon, pack Sport Black

## Prezidentská limuzína
V máji 2012 nastúpil nový prezident Francúzska, François Hollande. Za vládny automobil použil Citroën DS5 čo vyvolalo vlnu ohlasov. Od čias Citroënu DS sa používal ako prezidentská limuzína výhradne Citroën s hydropneumatickým pružením. Posledným hydropneumatickým vozidlom vo francúzskej vláde tak bol Citroën C6. Hydropneumatické odpruženie sa vo vládnych vozidlách prezidentov používalo nielen vďaka svojmu výnimočnému komfortu ale aj kvôli histórií. Generál a prezident De Gaulle sa viezol práve v Citroëne DS keď bol naňho spáchaný atentát, pri atentáte došlo k prestreleniu zadného kolesa, no DS vďaka hydropneumatike bol plne ovládateľný a dokázal rýchlo ujsť do bezpečia.

## Bezpečnosť
Euro NCAP 2011
* Ochrana dospelých : 89 % 
* Ochrana detí : 83 % 
* Ochrana chodcov : 40 % 
* Bezpečnostné systémy : 97 %
* Celkové hodnotenie : 80px 
Bonusové ocenenie za službu Citroen Localized Emergency Call

## Referencie

## Iné projekty

## Zdroj
* 

Kategória:Automobily vyššej strednej triedy
DS5
Kolektivizácia

**Kolektivizácia** alebo (zriedkavo) **kolektivizovanie** môže byť:
* odborne: zospoločenstvovanie, zospoločenštenie
* v marxizme-leninizme: prechod od individuálnych (súkromných) foriem výroby k formám (takzvane) kolektívnym, spravidla v poľnohospodárstve, pozri kolektivizácia poľnohospodárstva
* skrátene:
** kolektivizácia poľnohospodárstva
** kolektivizácia vidieka, pozri kolektivizácia poľnohospodárstva

## Pozri aj
* kolektív
* pozemková reforma
* socializácia
* zelená revolúcia
* kolektivizácia v Sovietskom zväze

## Referencie
Tylocephale

**Tylocephale** bol rod bylinožravého vtákopanvového dinosaura z čeľade Pachycephalosauridae. Žil na území dnešného Mongolska v období vrchnej kriedy (asi pred 75 až 72 miliónmi rokov). Dĺžka tohto malého dinosaura predstavovala len okolo 1,4 metra, v plnej dospelosti možno až 2,5 metra. Mal proporcionálne najvyššiu kostenú kupolu na lebke zo všetkých známych príslušníkov Pachycephalosauria.

Typový a jediný známy druh **Tylocephale gilmorei** bol opísaný dvoma poľskými paleontologičkami v roku 1974. Bola objavená iba časť lebky tohto dinosaura aj so zachovalou spodnou čeľusťou.

## Zdroj
* Sullivan, R.M (2006). "A taxonomic review of the Pachycephalosauridae (Dinosauria: Ornithischia)." in: Lucas, S. G. and Sullivan, R.M., eds., (2006), Late Cretaceous vertebrates from the Western Interior. *New Mexico Museum of Natural History and Science Bulletin* 35.

## Externé odkazy
* Tylocephale na stránke ''NHM'' (po anglicky) 
* Tylocephale na stránke ''Dino Russ's Lair'' (po anglicky)

Kategória:Pachycephalosauria
Kategória:Dinosaury z Ázie
Kategória:Kriedové dinosaury
Majstrovstvá Európy v pozemnom hokeji

náhľad|Zápas žien Španielska a Holandska na ME 2005
**Majstrovstvá Európy v pozemnom hokeji** je najvyššie európske medzinárodné podujatie národných družstiev v pozemnom hokeji, ktoré riadi Európska federácia pozemného hokeja (EHF). Jeho história siaha do roku 1970, kedy sa v Belgicku konali prvé majstrovstvá Európy mužov. O 14 rokov neskôr bol vo Francúzsku zorganizovaný aj prvý európsky šampionát žien. Od roku 2003 prebiehajú s 2-ročnou periodicitou. Vo viacerých výkonnostných divíziách prebiehajú od roku 2005 (v hale od 1996). 

Majstrovstvá Európy tiež slúžia ako kvalifikácia európskych družstiev na majstrovstvá sveta či olympijské hry. Od roku 1976 sa organizujú aj majstrovstvá Európy juniorov.

## Muži
### Majstrovstvá Európy
#### Zoznam

#### Medailová bilancia družstiev

#### Účasť družstiev na ME mužov
(do 2023)

### Majstrovstvá Európy II. divízie

### Majstrovstvá Európy III. divízie

### Majstrovstvá Európy IV. divízie

## Ženy
### Majstrovstvá Európy
#### Zoznam

#### Medailová bilancia družstiev

#### Účasť družstiev na ME žien
(do 2023)

### Majstrovstvá Európy II. divízie

### Majstrovstvá Európy III. divízie

## Hockey5s
### Muži

### Ženy

## Referencie

## Pozri aj
* Majstrovstvá Európy v halovom pozemnom hokeji

## Externé odkazy
* Oficiálna stránka Európskej federácie pozemného hokeja 

## Zdroje
* Majstrovstvá Európy na stránke Európskej federácie pozemného hokeja *archive.org* 
* Majstrovstvá Európy na stránke Medzinárodnej federácie pozemného hokeja 
* ME v pozemnom hokeji na stránke todor66.com 
* ME v pozemnom hokeji na stránke the-sports.org
Florianópolis

**Florianópolis** v južnej Brazílii je hlavné mesto brazílskeho spolkového štátu Santa Catarina. Je jedným z troch brazílskych hlavných miest, položených na ostrove a strediskom rovnomernej aglomerácie, ktorá zahŕňa 1 012 831 obyvateľov.
Mesto Florianópolis () má okolo 410 000 obyvateľov a metropolitný región Florianópolis () okolo 850 000 obyvateľov.

## Dejiny
Ostrov objavili Španieli v roku 1526, kedy ostrov na ktorom mesto leží, dostal súčasný názov. V roku 1675 postúpili práva na územie Portugalcom, ktorí v roku 1700 založili mesto *Desterro*, ktoré bolo v roku 1892 premenované na počesť brazílskeho prezidenta Floriána Peixota na Florianópolis.

## Ekonomika
Hospodárstvo mesta závisí významne od informačných technológií, turizmu a služieb. Mesto má 42 pláží a je centrom surfovania. V roku 2006 umiestnil Newsweek Florianópolis medzi "Desať najdynamickejších miest sveta". Význam Florianópolisu narastá aj ako prázdninovej destinácie, prázdninové byty, či domy tu má množstvo Brazílčanov, Argentínčanov, Američanov a Európanov.

Medzi rokmi 1970 a 2004, počet obyvateľstva vzrástol trojnásobne, narástol ale aj počet slumov. Miestna ekonomika ale narástla päťnásobne a stále narastá. Na konci deväťdesiatych rokov prišli do mesta viaceré súkromné spoločnosti, ktoré z neho vytvorili technologický inkubátor. Podľa vyjadrení miestnej správy ďalší cieľ je byť Silicon Valley Brazílie s plážami.

## Infrašruktúra
Ostrov Santa Catarina je prepojený s pevninou troma mostami. Florianópolis disponuje medzinárodným letiskom *Aeroporto Hercílio Luz*. Letisko má prepojenie s južnými a juhovýchodnými hlavnými mestami brazílskych štátov (São Paulo a Porto Alegre), s ďalšími letiskami na juhu krajiny, ako aj s blízkym zahraničím, Argentínou (Buenos Aires) a Uruguajom (Montevideo). Keďže starý terminál prekračuje kapacitu, prebieha výstavba nového, ktorá má byť ukončená v roku 2012, ktorý bude kapacitne zvládať viac ako 2 milióny pasažierov ročne.

Mesto má rozvinutú cestnú a diaľničnú sieť, so známymi okolitými mestami ho spájajú nasledovné diaľnice a cesty:
* So São Paulom a Rio de Janeirom: BR-116/ BR-376/ BR-101;
* S Curitibou: BR-376/ BR-101;
* S Portom Alegre: BR-290/ BR-101.
Florianópolis je sídlom *Universidade Federal de Santa Catarina*.

## Šport
thumb|Pláž Joaquina, určená pre surfing

Florianópolis je jednou z lokalít *ASP World Tour of the Association of [[Surfing]] Professionals*, vrcholovej svetovej súťaže v surfingu. Štát Santa Catarina je jediné miesto v južnej Amerike, kde táto svetová súťaž prebieha.

## Referencie

## Iné projekty

## Externé odkazy
* Oficiálna stránka mesta 

## Zdroj

Kategória:Mestá v Brazílii

Kategória:Sídla v štáte Santa Catarina
Enigmosaurus

**Enigmosaurus** bol rod až 7 m dlhého bylinožravého dinosaura z čeľade Therizinosauridae. Žil v období vrchnej kriedy (asi pred 90 miliónmi rokov) na území dnešného Mongolska. Blízkym príbuzným tohto dinosaura mohol byť rod Erlikosaurus. Jediný druh je **Enigmosaurus mongolensis**.

## Referencie

Kategória:Therizinosauridae
Kategória:Kriedové dinosaury
Kategória:Dinosaury z Ázie
Criciúma

**Criciúma** je mesto a obec (município) v južnej Brazílii v štáte Santa Catarina. 

Mesto sa nachádza 180 km južne od Florianópolisu a okolo 900 km južne od São Paula. Mesto je centrom brazílskeho podlahárstva a bytových materiálov. 

## Criciúma
Mesto založili v roku 1880 talianski prisťahovalci. Má približne 180 000 obyvateľov, na ploche 209,8 km². V blízkosti Criciúmy sa nachádza niekoľko menších miest, ktoré spolu tvoria metropolitné územie s počtom obyvateľstva okolo 250 tisíc. Najdôležitejšie z nich sú: Içara (veľký výrobca medu), Urussanga, Nova Veneza, Siderópolis, Orleans a Araranguá. 

Mesto je sídlom rímskokatolíckej diecézy Criciúma. Hlavná katedrála mesta je *Katedrála São José*. 
    
Criciúma nemá letisko v hraniciach obce, ale letisko *Diomício Freitas* v susednom meste a obci Forquilhinha obstaráva letecké prepojenie s ostatnými časťami krajiny. 

V roku 2004 mesto zasiahla tropická cyklóna, jav zriedkavý v tejto časti krajiny, ktorý mestu spôsobil škody.

## Hospodárstvo
Je to brazílske hlavné mesto uhlia a keramických kachličiek, vyrábajú sa tu tiež plastové výrobky, džínsy a chemikálie.

## Šport
Criciúma je tiež meno miestneho futbalového klubu, ktorý hrá v národnej lige. Tým vyhral niekoľko majstrovstiev, vrátane titulu v roku 1991 (Copa do Brasil). 

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii

Kategória:Sídla v štáte Santa Catarina
Severn (prítok Hudsonovho zálivu)

**Severn** (anglicky *Severn River*) je rieka v provinciách Ontário a Manitoba v Kanade. Je 981 km dlhá od prameňa Black Birch. Povodie má rozlohu 101 000 km².

## Priebeh toku
Pramení na Lavrentijskéj vysočine. Na hornom toku prekonáva mnohé kaskády. Preteká cez rad jazier (Deer, Sandy). Ústi do Hudsonovho zálivu.

## Vodný režim
Najvyšších vodných stavov dosahuje v lete. Zamŕza od novembra do mája.

## Využitie
Rieka sa vyznačuje veľkými energetickými zásobami.

## Zdroj

Kategória:Rieky v Ontáriu
Kategória:Rieky v Manitobe
Kategória:Prítoky Hudsonovho zálivu
Kategória:Úmorie Hudsonovho zálivu
Joinville

**Joinville** je mesto a obec (município) v južnej Brazílii v štáte Santa Catarina. Joinville je najväčším mestom štátu Santa Catarina. V roku 2010, počet obyvateľov dosiahol približne 520 000. Je dejiskom mnohých podujatí a konferencií. Mesto má jednu z najvyšších životných úrovní v Brazílii. 

## Dejiny
Joinville bol založený 9. marca 1851 nemeckými, švajčiarskymi a nórskymi prisťahovalcami. Hoci je to mesto s početnou nemecky hovoriacou komunitou, jeho meno je francúzske, podľa Françoisa d'Orléans, princa z Joinville, ktorý sa v roku 1843 oženil s brazílskou princeznou Franciscou. 

Predchádzajúce meno mesta bolo *Dona Francisca*, bolo ale zmenené na Joinville v roku 1851.

## Medzinárodný tanečný festival
Každým rokom od roku 1982 tento festival v Joinville zhromažďuje tisícky profesionálnych tanečníkov a divákov z celého sveta. Koná sa v druhej polovici júla. Počas 11 dní prezentácií priťahuje okolo 50 tisíc divákov do konvenčného centra *Centreventos Cau Hansen*. V roku 2005 sa dostal do Guinnessovej knihy rekordov ako najväčší tanečný festival na svete. Súťaží sa v siedmich kategóriach, od klasického baletu až po ľudové tance.  

## Hospodárstvo
Ekonomika Joinville je založená na priemyselných aktivitách a obchode. Mesto je sídlom niektorých najznámejších brazílskych softvérových spoločností, ako Datasul, Logocenter, Microvix a SoftExpert. Mnohé veľké brazílske korporácie tu majú svoje pobočky, napríklad Tupy, Tigre, Embraco, Dohler, Consul, Wetzel, Busscar, Ciser, Schulz S/A.

## Referencie

## Iné projekty

## Externé odkazy
* Oficiálna stránka mesta

## Zdroj

Kategória:Mestá v Brazílii

Kategória:Sídla v štáte Santa Catarina
Majstrovstvá Európy v halovom pozemnom hokeji

náhľad|Halový hokej v Nemecku
**Majstrovstvá Európy v halovom pozemnom hokeji** je najvyššie európske medzinárodné podujatie národných družstiev v halovom pozemnom hokeji, ktorý riadi Európska federácia pozemného hokeja (EHF). Najčastejším víťazom sú obe reprezentácie Nemecka.

Prvé halové majstrovstvá Európy sa konali v Nemecku, v roku 1974. Od roku 1997 prebiehajú s dvojročnou periodicitou. Vo viacerých výkonnostných kategóriách prebiehajú od roku 1996 (na tráve od 2005). Majstrovstvá Európy slúžia aj ako kvalifikácia európskych družstiev na majstrovstvá sveta či Svetové hry. Od roku 1982 prebiehajú aj halové majstrovstvá Európy juniorov.

## Muži
### Majstrovstvá Európy
#### Zoznam

#### Medailová bilancia družstiev

#### Účasť družstiev na ME mužov
(do 2024)

### Majstrovstvá Európy II. divízie

Pozn.: Dve rovnocenné skupiny (II A a II B) od roku 2024 nahradili pôvodne turnaje II. a III. divízie.

### Majstrovstvá Európy III. divízie

### Majstrovstvá Európy IV. divízie

## Ženy
### Majstrovstvá Európy
#### Zoznam

#### Medailová bilancia družstiev

 
#### Účasť družstiev na ME žien
(do 2024)

### Majstrovstvá Európy II. divízie

### Majstrovstvá Európy III. divízie

## Referencie

## Pozri aj
* Majstrovstvá Európy v pozemnom hokeji
* Majstrovstvá sveta v halovom pozemnom hokeji

## Externé odkazy
* Oficiálna stránka Európskej federácie pozemného hokeja 

## Zdroj
* Hokejové súťaže na stránke Európskej federácie pozemného hokeja
Blumenau (Brazília)

**Blumenau** je mesto a obec (município) v južnej Brazílii v štáte Santa Catarina. Bolo založené v roku 1850 Hermannom Bruno Otto Blumenau. Väčšina obyvateľov sú potomkovia nemeckých a talianskych prisťahovalcov. Mesto má tiež viacero historických a kultúrnych pamiatok v tradičnom nemeckom štýle. 

## Hospodárstvo

Informačné technológie sú rozširujúcim sa odvetvím v meste, tzv. Údolí softwaru, a viacero významných spoločností tu má pobočky.  
Hlavnou ekonomickou aktivitou mesta ale zostáva textilný priemysel, s firmami ako Cia Hering, Karsten a Teka.

V Blumenau je tiež prítomná metalurgia. Výroba strojárskych a elektrických zariadení, mesto je najväčším výrobcom transformátorov v Brazílii.

Konajú sa tu výstavy s medzinárodným významom. Mesto má vlastnú značku piva, *Eisenbahn*.

## Infraštruktúra
Hoci mesto má vlastné letisko, zvyčajne pasažieri odlietajú z letiska *Ministro Victor Konder International Airport*, ktoré sa nachádza v susednej obci a meste Navegantes. 

## Referencie

## Iné projekty

## Externé odkazy
* Oficiálna stránka mesta

## Zdroj

Kategória:Mestá v Brazílii
Kategória:Sídla v štáte Santa Catarina
Lages

**Lages** je mesto a obec (município) v južnej Brazílii v štáte Santa Catarina, v regióne Planalto Serrano.

Mesto sa nachádza v horskom prostredí a pri rieke Carahá. Je najdôležitejším mestom regiónu a hraničí s mestami Otacílio Costa, São Joaquim a Correia Pinto.

Lages každoročne usporiadava festival *Festa do Pinhão*, ktorý je známy po celej krajine. Navštevuje ho okolo 350 tisíc turistov z celej Brazílie i zo zahraničia, predovšetkým z Argentíny.

Mesto je známe chovom dobytka a drevospracujúcim priemyslom. Agroturistika je v meste a okolí mimoriadne rozvinutá, mesto je známe ako "hlavné mesto agroturistiky v Latinskej Amerike"

## Referencie

## Iné projekty

## Externé odkazy
* Oficiálna stránka mesta 

Kategória:Sídla v štáte Santa Catarina
Kategória:Mestá v Brazílii
Planalto Serrano

thumb|Morro da Igreja
**Planalto Serrano** alebo **Serra Santa Catarina** je oblasť, ktorá zahŕňa mezoregióny v západnej a severnej časti štátu Santa Catarina.

Oblasť je vzdialená asi 100 km od pobrežia štátu, s horami vysokými niekoľko tisíc metrov, má  zároveň subtropické podnebie. Je tu nameraná najnižšia teplota v Brazílii -17,8 °C (nie oficiálna) v Morro da Igreja v roku 1996.

18 obcí, ktoré tvoria Serra Santa Catarina zaujíma plochu viac ako 16 000 km², čo zodpovedá 17% územia Santa Catarina. Región má asi 280 000 obyvateľov, čo predstavuje 5 % z celkového počtu obyvateľov Santa Catarina. 

Vytvorené vrstvy čadiča (úniku lávy) sa striedajú s vrstvami pieskovcov, povrch plošiny mierne klesá smerom k západu. Rieky, ktoré ústia do Paraná vytvorili hlboké údolia.

Hospodárske činnosti sú spojené s chovaním dobytka, poľnohospodárstvom a najmä cestovným ruchom, ktorý je spájaný s nádhernými scenériami a snehom, ktorý padá v niektorých miestach.

Dve významné mestá sú:
* São Joaquim: Nachádza sa uprostred národného parku s rozlohou viac ako 49 000 hektárov, mesto priťahuje turistov v zimných mesiacoch. Je považované za najchladnejšie mesto v Brazílii.
* Lages: Pionier vo vidieckej turistike, s typickou gaučovskou a talianskou kuchyňou a gaučami.

## Iné projekty

## Zdroj

Kategória:Sídla v štáte Santa Catarina
Balneário Camboriú

**Balneário Camboriú** (v preklade kúpele Camboriú) je mesto a obec (município) v južnej Brazílii v štáte  Santa Catarina.

Je to hlavné letovisko štátu Santa Catarina. Mesto, so strmými svahmi v pozadí, je populárne v celej južnej Amerike. Hlavná trieda má názov Avenida Atlântica (Atlantic Avenue).

Balneário Camboriú je známe svojou lanovkou, ktorá spája pláže Balneário Camboriú a Laranjeiras. Tento plážový spôsob dopravy je svetový unikát.

Mesto sa nachádza 10 km od mesta Itajaí a 80 km severne od hlavného mesta Florianópolisu. Počet obyvateľov mesta, približne 108 000, sa počas letnej sezóny zvyšuje na 700 tisíc.

Do mesta vedie letecké spojenie prostredníctvom letiska *Ministro Victor Konder International Airport* v susednej obci a meste Navegantes.

Ilha das Cabras (Kozí ostrov) leží priamo oproti mestu a je príliš malý na to, aby tam žili stáli obyvatelia, počas noci je ale osvetlený.

Mesto má tiež sochu *Cristo Luz*, podobnú soche Ježiša Krista Vykupiteľa (*Cristo Redentor*) v Rio de Janeiru, ale socha v Balneário Camboriú zobrazuje Ježiša s klobúkom so širokými okrajmi na ramene, kde je umiestnený reflektor, ktorý svieti na more. *Cristo Luz* je tiež v noci osvetlený, ale svetlami, ktoré menia pravidelne farebné odtiene.

Zaujímavosťou mesta sú paraglajdisti, ktorí pristávajú pozdĺž pláže, trasu začínajú v Praia dos Amores, 1 km na sever od mesta. Na západ od mesta je rieka Camboriú, ktorá sa v strednej časti mesta vlieva do oceánu.

Mestu boli udelené práva obce (município) v roku 1964. V meste sa nachádza okolo 100 hotelov, a 1035 budov vo vyššom a strednom štandarde. Najteplejšími mesiacmi sú február a marec, keďže vo väčšine Brazílie zima v našom zmysle slova neexistuje, striedajú sa tu len obdobia sucha s obdobiami dažďov.

## Referencie

## Iné projekty

## Externé odkazy
* Oficiálna stránka mesta 

Kategória:Mestá v Brazílii
Kategória:Sídla v štáte Santa Catarina
Závojnatka Celestial

200px|thumb|right|Závojnatka Celestial

**Závojnatka Celestial** je odroda karasa striebristého. Vyznačuje sa obrovskými očami. Pochádza z Číny a Kórey.

## Externé odkazy
*http://www.bristol-aquarists.org.uk/goldfish/celest/celest.htm

Kategória:Kaprovité
Einsteinov-Rosenov most

thumb|Kruskalov diagram ukazujúci analytické rozšírenie Schwarzschildovho riešenia Einsteinových rovníc. Čiarkované čiary ukazujú horizonty udalostí, hyperboly na vrchu a spodu diagramu zasa singularity. Kvadranty I. a II. ukazujú jeden vesmír, kvadranty III. a IV. zasa vesmír k nemu zrkadlový. Stav Einstein-Rosenovho mostu je rez v tomto diagrame prechádzajúci počiatkom, biela diera je v kvadrante IV. a čierna v kvadrante II.
**Einstein-Rosenov most** je jeden z druhov červej diery. 

Po prvýkrát ho opísali v roku 1935 Albert Einstein a Nathan Rosen. Nejde však o červiu dieru ako v populárnej vedecko-fantastickej literatúre a filmografii, pretože sa vyznačuje nepriechodnosťou. Vo svojej podstate je Einstein-Rosenov most iba skupina časových rezov analytického rozšírenia Schwarzschildovho riešenia Einsteinových rovních, existuje teda iba v určitom časovom intervale medzi fázou bielej a čiernej diery. Spája dva odlišné zrkadlovo obrátené vesmíry a je priamym dôsledkom analytického rozšírenia Schwarzschildovho časopriestoru do Kruskalových-Szekeresových súradníc. Vďaka charakteru Schwarzschildovho riešenia však vyplýva, že i keby takýto most jestvoval, bol by pre každého časupodobného pozorovateľa nepriechodný a budúcnosť každého takéhoto pozorovateľa by bola vždy v čiernej diere. Jediná fyzikálna geodetika prechádzajúca medzi vesmírmi je svetelná geodetika putujúca po horizonte udalostí tejto bielej/červej/čiernej diery, teda informácie z jedného vesmíru do druhého môže niesť iba svetlo alebo iné nehmotné častice putujúce po horizonte udalostí.

## Referencie


Kategória:Fyzika
Beto Carrero World

**Beto Carrero World** je najväčší tematický park v Latinskej Amerike, nachádza sa v obci Penha, v štáte Santa Catarina v Brazílii.

Park bol otvorený v roku 1991. V roku 2009 mal viac ako 150 atrakcií pre návštevníkov všetkých vekových kategórií. 

Na ploche 14 km² sa park skladá z troch hlavných častí:
* Zoo: stovky druhov zvierat
* Park: atrakcie súrozdelené podľa veku
* Shows: konajú sa v parku, aj na oddelených miestach

## Iné projekty

## Referencie

## Externé odkazy
Oficiálna stránka parku

Kategória:Stavby v štáte Santa Catarina
Kategória:Zábavné parky v Brazílii
Chapecó

**Chapecó** je mesto a obec (município) vo južnej Brazílii v štáte Santa Catarina. Je považované za hlavné mesto agropriemyslu v Brazílii, nachádza sa tu jedna z najväčších tovární na spracovanie mäsa v krajine. Je to najvýznamnejšie mesto západnej časti štátu Santa Catarina. Mesto bolo založené v roku 1917. Je centrom *Região Metropolitana de Chapecó*, ktorý pozostáva z miest a obcí Cordilheira Alta, Seara, Xaxim, Guatambu a Nonoai.

V meste sa nachádza letisko *Aeroporto Municipal Serafin Enoss Bertaso*. 

## Referencie

## Iné projekty

## Externé odkazy
* Oficiálna stránka mesta

## Zdroj

Kategória:Mestá v Brazílii
Kategória:Sídla v štáte Santa Catarina
Lekárska fakulta Univerzity Pavla Jozefa Šafárika v Košiciach

**Lekárska fakulta Univerzity Pavla Jozefa Šafárika** (**LF UPJŠ**) je samosprávnou, vzdelávacou a vedeckou ustanovizňou, ktorej hlavnou úlohou je poskytovať vysokoškolské vzdelávanie potrebné pre vykonávanie lekárskeho povolania a vykonávať výskum v oblasti medicíny.

## História
Lekárska fakulta UPJŠ datuje svoj vznik od 20. júla 1948, kedy bola zákonom číslo 191/1948 Zb. zriadená v Košiciach pobočka Lekárskej fakulty Univerzity Komenského.

Na základe tohto zákona poverilo *Povereníctvo školstva a osvety v Bratislave* prof. MUDr. Jána Kňazovického funkciou zástupcu dekana Lekárskej fakulty UK v Bratislave a po vykonaní prípravných organizačných prác v roku 1949 funkciou dekana Pobočky LF UK v Košiciach. Prvé zasadnutie učiteľského zboru sa konalo v dňoch 14. - 16. septembra 1948 za účasti predstaviteľov materskej fakulty a mesta Košíc.
náhľad|vľavo|Zrekonštruovaná budova teoretickej výučby na Triede SNP 1

Pri zápise na štúdium v akademickom roku 1948/1949, sa do ročníka prihlásilo 32 poslucháčov a už v nasledujúcom roku boli otvorené všetky študijné ročníky. Pomerne malý počet študentov v prvých rokoch existencie fakulty, ako aj malý počet hodín vyučovania niektorých predmetov, bol spojený s malým počtom učiteľov, potrebných na ich vyučovanie. V prvom roku svojej existencie mala fakulta 40 učiteľov, z nich bolo 6 docentov a 1 profesor.

Lekárska fakulta spolu s Filologickou fakultou Vyššej školy pedagogickej v Prešove bola v roku 1959 začlenená do novozriadenej Univerzity Pavla Jozefa Šafárika v Košiciach.
náhľad|vľavo|Lekárska fakulta UPJŠ v Košiciach
Od vzniku fakulty až do roku 1991 bolo možné na fakulte študovať študijné odbory všeobecné lekárstvo a stomatológia. Od akademického roka 1992/1993 boli tieto študijné odbory rozšírené o trojročné bakalárske štúdium v odbore ošetrovateľstvo. V nasledujúcich rokoch pribudli postupne ďalšie nelekárske študijné programy ako verejné zdravotníctvo, fyzioterapia, laboratórne vyšetrovacie metódy v zdravotníctve a pôrodná asistencia.

Publikačná činnosť fakulty bola pomerne bohatá už od jej počiatkov. V roku 1948 publikovali pracovníci LF UPJŠ 25 prác v domácej odbornej tlači, pričom systematická vedecká činnosť na fakulte sa datuje od roku 1954. Napríklad v roku 1959 bolo na LF UPJŠ riešených 300 čiastkových úloh s podielom aktívnych pracovísk v počte 4. Zaujímavosťou je, že publikačná činnosť odzrkadľovala pomerne pestrú škálu záujmov autorov.

## Súčasný stav
Fakulta má 17 ústavov z toho 4 klinické ústavy, 47 kliník a 3 vedecko-výskumné experimentálne pracoviská. 

V roku 2019 zamestnávala 563 zamestnancov, z ktorých 48 malo titul profesor a 42 docent. K 31. októbru 2019 na fakulte študovalo 3 235 študentov, čo je 45,8% z celkového počtu študentov univerzity v roku 2019

## Referencie

## Externé odkazy
* Oficiálna webová stránka fakulty


Kategória:Univerzita Pavla Jozefa Šafárika v Košiciach
Kategória:Lekárske fakulty na Slovensku
Veľký Grič

**Veľký Grič** () je výrazný, sčasti bralnatý vrch v pohorí Vtáčnik. Leží približne  juhozápadne od mesta Handlová.

## Poloha
Nachádza sa na severnom okraji pohoria, v geomorfologickom podcelku Vysoký Vtáčnik. Vrchol leží na území Trenčianskeho kraja, v okrese Prievidza a zasahuje na katastrálne územie mesta Handlová a obce Cigeľ. Nachádza sa na severnom konci hlavného hrebeňa a vedie ním Ponitrianska magistrála.  

## Opis
Dominantu okolia pokrýva zmiešaný les, no samotný vrchol ponúka takmer kruhový výhľad. Pokým západné a južné svahy klesajú len mierne, severná a východná strana prudko klesá skalnatým zrázom. Severným susedom je Malý Grič (), západným Chvojka (), juhozápadne sa nachádza Tlstý diel () a Biela skala () a východným smerom leží Vysoká () a Jazvečia skala (). Veľký Grič patrí do povodia rieky Nitra; východné a severné svahy odvodňuje rieka Handlovka, západnú časť masívu prítoky potoka Ciglianka. Najbližším sídlom je na východnom úpätí ležiaca Handlová a západným smerom sa nachádza obec Cigeľ. 

### Výhľady
Obľúbený cieľ turistov poskytuje zaujímavý rozhľad na široké okolie. Pozorovateľné sú viaceré vrchy pohoria, veľmi dobre je vidieť aj Štiavnické vrchy, Kremnické vrchy, Veľkú a Malú Fatru, Strážovské vrchy a Považský Inovec.

## Prístup
* po  značke (Ponitrianska magistrála) hrebeňom: 
** zo severu z Handlovej 
** od juhu z Vtáčnika cez Orlí kameň
* po  značke z Veľkej Lehôtky
* po  značke z obce Cigeľ

## Referencie

## Pozri aj
* Malý Grič
* Vysoký Vtáčnik
* Zoznam vrcholov vo Vtáčniku

## Iné projekty

## Externé odkazy
* Poloha na turistickej mape

Kategória:Vrchy vo Vtáčniku
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Podhradie (okres Prievidza)
Kategória:Cigeľ
Kategória:Handlová
Straník

**Straník** môže byť:
*člen určitej politickej strany
*člen KSČ
*stúpenec, prívrženec
*názov vrchu, pozri Straník (vrch)
*dedina, miestna časť mesta Nový Jičín na Morave, pozri Straník (Nový Jičín)
Blumenau

**Blumenau** môže byť:
* nemecký názov Lamača, pozri Lamač
* nemecký názov českých sídiel:
**Květná
**Plumlov
* nemecký názov poľských sídiel:
**Czarny Kierz
**Jedlinka Górna
* mesto v Brazílii, pozri Blumenau (Brazília)
* časť mesta alebo obce v Nemecku:
** Blumenau (Engelskirchen) 
** Blumenau (Halle)
** Blumenau (Mannheim)
** Blumenau (Mellenbach)
** Blumenau (Mníchov)
** Blumenau (Olbernhau)
** Blumenau (Wunstorf)
*priezvisko:
**Hermann Bruno Otto Blumenau (1819–1899)
**Martin Blumenau (* 1960)
**Salomon Blumenau (1825–1904)